Public procurement notice: Voluntary Ex Ante Transparency Notice
Published: 2017-04-26
Buyer: Helsingin ja Uudenmaan sairaanhoitopiiri/ HYKS/ HUSLAB
Country: FI
Region: Etelä-Suomi
Contract type: Supplies
Procedure: Negotiated without a prior call for competition
CPV classification: 33000000
Estimated value: 9850000 EUR

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
HUSLABin Meilahden automaatiolaboratorion ja alueen sairaalalaboratorioiden verenkuva-analytiikan hankinta.
HYKS-sairaanhoitoalueen HUSLABin tulosyksikön Helsingin Meilahden sairaala-alueella HUSLAB-talossa sijaitsevan automaatiolaboratorion ja HUSLABin Uudenmaan alueen sairaalalaboratorioiden (Hyvinkään sairaala, Jorvin sairaala, Lohjan sairaala, Malmi sairaala, Kätilöopiston sairaala, Peijaksen sairaala, Porvoon sairaala, Raaseporin sairaala ja Töölön sairaala) yhtenäinen verenkuva-analytiikan tuotantokapasiteetti.
Verenkuva-analytiikan tuotantokapasiteetti sisältää tarvittavat laitteistot, tietojärjestelmät, lisenssit, reagenssit, vakiot, sisäisen laadunohjauksen kontrollien analysoinnin, kussakin analytiikassa tarvittavat materiaalit, käyttökoulutuksen ja huollot, teknisen tuen ja asiantuntijatuen sekä Suomen mittatekniikan keskuksen (FINAS) arvioimat akkreditointivaatimukset (SFS-EN ISO/IEC 17025:2005, SFS-EN ISO 15189:2012) täyttävät jäljitettävät kalibroinnit. Nykyisen verenkuva-analytiikan tuottaja Roche Diagnostics Oy:n toimittamana analytiikka pystytään käyttöönottamaan nopeasti suoritettavalla validointityöllä. Verenkuva-analytiikan suorittamiseen HUSLABin 10 laboratoriossa Meilahdessa ja Uudenmaan alueella osallistuu noin 300 laboratoriohoitajaa. Vaihto saman laitetoimittajan uusiin korvaaviin laitteisiin vähentää myös henkilökunnan koulutustarvetta, mikä nopeuttaa laitteiden käyttöönottoa.
Hankintasopimuksen tekeminen on julkisista hankinnoista ja käyttöoikeussopimuksista annetun lain (1397/2016) 40 §:n 2 momentin 4-kohdan mukaisella tavalla ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Äärimmäinen kiire johtuu ennen kaikkea potilasturvallisuuden vaarantumisesta, mikäli hankinnan tekeminen viivästyisi.
Meilahden sairaalan laboratoriosiipi tullaan purkamaan uuden Siltasairaalan rakennustyön tieltä. Laboratoriosiivessä sijaitsevan HUSLABin vanhan automaatiolaboratorion verenkuvalaitteisto on käyttöikänsä päässä eikä ole siirrettävissä HUSLAB-talon uuteen automaatiolaboratorioon. Korvaavasta tuotantokapasiteettista tehtiin hankintasopimus vuonna 2014, mutta valitun toimittajan verenkuvien tuotantokapasiteetin ratkaisu ei täyttänyt tarjouspyynnön ja sopimuksen mukaisia vaatimuksia. Vastoin tarjouspyynnön ja hankintasopimuksen mukaisia vaatimuksia toimimattomaksi havaittu ja potilasturvallisuuden kannalta kriittinen tuotantokapasiteetti tarkoittaa, että HUSLABilla ei ole mahdollisuutta suorittaa muuttoa edellytetyssä ajassa eikä siten taata laboratoriopalveluiden jatkuvaa tuotantoa ilman korvaavaa laitteistoa. HUSLABilla ei ole ollut mahdollisuutta varautua ennalta ja kohtuudella siihen, että sen toiminnoille kriittistä ja toimivaksi luvattua tuotantokapasiteettia ei saada korjauksinkaan toimivaksi. Suorahankinta on ainut ja välttämätön edellytys muuton ja laboratoriopalveluiden jatkuvuuden toteuttamiseksi eikä muille väliaikaisille järjestelyille ole mahdollisuutta ilman potilasturvallisuuden vaarantamista. Suorahankinnan valmisteluun on ryhdytty välittömästi, kun on ollut selvillä, että tuotantokapasiteettia ei saada muuton edellyttämälle tasolle sille varatussa määräajassa.
HUSLABin Meilahden automaatiolaboratorion ja alueen sairaalalaboratorioiden verenkuva-analytiikan hankinta


Winner: Roche Diagnostics Oy
Award value: 9850000